**ТЕХНИЧЕСКО ЗАДАНИЕ**

1. **Предмет на поръчката**

Консултантски услуги, свързани с изпълнение, управление и отчитане на дейностите по проект „Рехабилитация на общински пътища в община Хайредин“, в изпълнение на Договор № 06/321/00994 от 12.08.2011г. сключен между Държавен фонд „Земеделие” и Община Хайредин.

Обект на договора за безвъзмездна финансова помощ е „Рехабилитация на общински пътища в община Хайредин: Обект № 1: Пътен участък „Път VRC 1037, с. Бързина – с. Рогозен – Малорад /граница с община Борован/, км 0 + 000 – км 6 + 394.40” и Обект № 2: Пътен участък „Път VRC 2163, с. Хайредин – с. Ботево – Липница /граница с община Мизия/, км 0 + 000 – км 10 + 043”.

В изпълнение на възложената му обществена поръчка, Изпълнителят следва да осъществи пълни, адекватни и съобразени изцяло с изискванията на Възложителя дейности, в съответствие с изискванията на Наредба №25 от 29.07.2008г. за условията и реда за предоставяне на безвъзмездна финансова помощ по мярка „Основни услуги за населението и икономиката в селските райони” от Програмата за развитие на селските райони за периода 2007-2013г.

1. **Обхват на поръчката**
* Предоставяне на експертна помощ относно съставяните в рамките на изпълнението на проекта документи;
* Изпълнителят трябва да подпомага Възложителя при подготовката на документите за плащане, съобразно договореното с ДФ”Земеделие”;
* Изпълнителят трябва да консултира Възложителя относно комплектоване на заявките за плащане с изискуемите документи;
* Изпълнителят трябва да консултира Възложителя относно изпълнение на допълнителни указания от ДФ”Земеделие”;
* Контрол по спазване на календарния график за изпълнение на проекта – изготвяне на вътрешни правила за изпълнение, мониторинг и отчитане на дейностите по проекта;
* Дейности за отчитане на проекта – изготвяне на документите необходими за отчитане на проекта пред ДФ”Земеделие”;
* Други дейности, необходими при изпълнение на проекта и възникнали по време на изпълнението.
1. **Изисквания относно изпълнението на поръчката**
* Изпълнителят трябва да познава и прилага изискванията на Наредба №25 от 29.07.2008г. за условията и реда за предоставяне на безвъзмездна финансова помощ по мярка „Основни услуги за населението и икономиката в селските райони” от Програмата за развитие на селските райони за периода 2007-2013г.; указанията на фонда, както и всички нормативни документи кореспондиращи на договора за безвъзмездна финансова помощ;
* Изпълнителят трябва да предоставя услугите в уговорения вид и срок;
* Всички изготвени във връзка с изпълнението на проекта документи трябва да отговарят на изискванията на нормативната база;
* Всички документи трябва да бъдат изготвени на хартиен и електронен носител;
* Изпълнителят трябва да изготвя междинни доклади за развитието на проекта и окончателен доклад за изпълнение на договора;
* Изпълнителят ще изпълнява задълженията си по договора до окончателно изплащане на безвъзмездната помощ от ДФ”Земеделие”.